มาร์กุส แพช็อน

**มาร์กุส อะเล็กเซย์ แพช็อน** (, ; เกิด 1 มิถุนายน พ.ศ. 2522) หรือที่รู้จักกันในชื่อ **น็อตช์** () เป็นโปรแกรมเมอร์และนักออกแบบวิดีโอเกมชาวสวีเดน เขาเป็นที่รู้จักกันดีที่สุดในการสร้างวิดีโอเกมแซนด์บ็อกซ์ *[[ไมน์คราฟต์]]* และก่อตั้งบริษัทวิดีโอเกมโมแจงสตูดิโอส์ใน ค.ศ. 2009

การร่วมทุนของแพช็อนในการก่อตั้งโมแจงคือ*ไมน์คราฟต์* ซึ่งได้รับความนิยมและการสนับสนุนตั้งแต่การปล่อยตัวเกมเดโมใน ค.ศ. 2009 ตั้งแต่นั้นมา เขาก็มีชื่อเสียงโด่งดังในอุตสาหกรรมวิดีโอเกม ได้รับรางวัลมากมายและรู้จักกับผู้นำในอุตสาหกรรมวิดีโอเกม เขาดำรงตำแหน่งหัวหน้านักออกแบบของไมน์คราฟต์จนกระทั่งเกมเปิดตัวอย่างเป็นทางการใน ค.ศ. 2011 หลังจากนั้นเขาได้ส่งต่อตำแหน่งให้กับเย็นส์ แบร์เยนสเตน เขายังคงทำงานเกี่ยวกับ*ไมน์คราฟต์*ต่อไปจนกระทั่งเขาลาออกจากโมแจงในเดือนกันยายน ค.ศ. 2014 หลังจากที่ไมโครซอฟท์เข้าซื้อกิจการด้วยมูลค่า 2.5 พันล้านดอลลาร์ ในที่สุด ไมโครซอฟท์ก็แยกตัวออกจากแพช็อนหลังจากมีการแสดงความคิดเห็นไม่เหมาะสมเกี่ยวกับหัวข้อต่าง ๆ เช่น เชื้อชาติและเพศในบัญชี ทวิตเตอร์ ของเขา

## ชีวประวัติ
มาร์กุส อะเล็กเซย์ แพช็อน เกิดเมื่อวันที่ 1 มิถุนายน ค.ศ. 1979 ที่สต็อกโฮล์ม ประเทศสวีเดน โดยมีแม่เป็นชาวฟินแลนด์และพ่อเป็นชาวสวีเดน เขาอาศัยอยู่ที่เอดึสบินในช่วงเจ็ดปีแรก ก่อนที่ครอบครัวของเขาจะย้ายกลับไปสต็อกโฮล์ม เขาเริ่มเขียนโปรแกรมคอมพิวเตอร์บ้าน คอมโมดอร์ 128 ของพ่อตอนอายุเจ็ดขวบ หลังจากทดลองกับ โปรแกรมจากสื่อพิมพ์ต่าง ๆ เขาได้สร้างเกมแรกเมื่ออายุแปดขวบ ซึ่งเป็นเกมผจญภัยเชิงข้อความ เขาทำงานอย่างมืออาชีพในฐานะนักพัฒนาเกมให้กับ บริษัทคิง เป็นเวลากว่าสี่ปีจนถึง ค.ศ. 2009 หลังจากนั้นเขาก็ทำงานเป็นโปรแกรมเมอร์ให้กับ บริษัทจัลบัม เขายังเป็นหนึ่งในผู้ก่อตั้ง*เวิร์มออนไลน์* ปัจจุบันได้ออกจากการทำงานแล้ว นอกเวลางาน เขาได้ลงแข่งไปแล้ว 7 เกม เขาเป็นตัวหลักของ *ไมน์คราฟต์: เดอะสตอรีออฟโมแจง* ซึ่งเป็นสารคดีผลิตโดย 2 เพลย์เยอร์โปรดักชัน ซึ่งเกี่ยวกับยุครุ่งเรืองของ*ไมน์คราฟต์*และโมแจง

## ชีวิตส่วนตัว
แพช็อนเป็นสมาชิกของเมนซาประเทศสวีเดน  ใน ค.ศ. 2011 เขาแต่งงานกับ Elin Zetterstrand และมีลูกสาวหนึ่งคน เมื่อวันที่ 15 สิงหาคม ค.ศ. 2012 เขาประกาศว่าเขาและภรรยาได้ฟ้องหย่า การหย่าร้างสิ้นสุดลงในปลายปีนั้น

แพช็อนได้รับการวิพากษ์วิจารณ์ทั้งการละเมิดลิขสิทธิ์และจุดยืนของบริษัทเกมขนาดใหญ่เกี่ยวกับการละเมิดลิขสิทธิ์  นอกจากนี้ เขาเป็นสมาชิกของพรรคไพเรตแห่งสวีเดน เขาเป็นผู้ไม่เชื่อในพระเจ้าและได้บริจาคเงินให้กับองค์กรแพทย์ไร้พรมแดน ภายใต้การดูแลของเขา โมแจงได้ใช้เวลาหนึ่งสัปดาห์เพื่อพัฒนา*[[โมแจงสตูดิโอส์|คาตาคอมบ์สแนตช์]]*สำหรับฮัมเบิลอินดีบันเดิล และบริจาคเงิน 458,248 ดอลลาร์เพื่อการกุศล

ในเดือนธันวาคม ค.ศ. 2014 แพช็อนซื้อบ้านใน ทรูซเดลเอสเตตส์ เบเวอร์ลีฮิลส์ แคลิฟอร์เนีย ด้วยราคา 70 ล้านดอลลาร์ ซึ่งเป็นราคาขายที่สูงเป็นประวัติการณ์สำหรับเบเวอร์ลีฮิลส์ในขณะนั้น

## เกม

### ''ไมน์คราฟต์''
ผลงานที่ได้รับความนิยมมากที่สุดของแพช็อนคือเกมแซนด์บ็อกซ์แนวเอาชีวิตรอด*[[ไมน์คราฟต์]]* ซึ่งเผยแพร่เป็นครั้งแรกเมื่อวันที่ 17 พฤษภาคม ค.ศ. 2009 และวางจำหน่ายเต็มรูปแบบในวันที่ 18 พฤศจิกายน ค.ศ. 2011 แพช็อนออกจากงานในฐานะนักพัฒนาเกมเพื่อทำงานเต็มเวลากับไมน์คราฟต์จนเสร็จสิ้น ในช่วงต้น ค.ศ. 2011 โมแจงเอบีขายเกมได้หนึ่งล้านชุด หลายเดือนต่อมาได้สองล้านชุด และอีกหลายชุดเป็นสามล้านชุด โมแจงจ้างพนักงานใหม่หลายคนสำหรับทีมไมน์คราฟต์ในขณะที่แพช็อนส่งต่อบทบาทนักพัฒนาหลักให้กับเย็นส์ แบร์เยนสเตน เขาหยุดพัฒนาไมน์คราฟต์หลังจากตกลงกับไมโครซอฟท์เพื่อขายโมแจงในราคา 2.5 พันล้านเหรียญ สิ่งนี้ทำให้มูลค่าสุทธิของเขาเพิ่มขึ้นเป็น 1.5 พันล้านดอลลาร์สหรัฐ

## รางวัลและการเสนอชื่อ
 

|-
| 2011
| *ไมน์คราฟต์*
| Best Debut Game, Innovation Award, Best Downloadable Game
| *[[Game Developers Choice Awards]]*
| 
| 
|
|-
| 2012
| *ไมน์คราฟต์*
| BAFTA Special Award
| *[[BAFTA]]*
| 
| 
|
|-
| 2016
| *ไมน์คราฟต์*
| Pioneer Award Winner
| *[[Game Developers Choice Awards]]*
| 
| มีชื่อเดิมว่า รางวัลเดอะเฟิร์สเพนกวิน
|

## อ้างอิง


## แหล่งข้อมูลอื่น

* 
* 
* notch.net archives
* notch.tumblr.com archives

หมวดหมู่:นักออกแบบวิดีโอเกม
หมวดหมู่:สมาชิกเมนซา
หมวดหมู่:บุคคลจากเบเวอร์ลีฮิลส์
หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2522